Tregeneg
Tregeneg a zo ur gumun er Vro Vigoudenn, e kanton Ploneour-Lanwern, e departamant Penn-ar-Bed, e mervent Breizh.

Douaroniezh 

 Loc'h Trunvel, ur mirva natur.

Anv 

 Erwan Vallerie ː Tregaenoc, c 1330; Trefgaennuc, 1368; Trefgaennec, Treffguaennec, 1368; Tregunec, &516; Treguenec, 1536; Trequence, 1630; Trèguenec, 1709

Gerdarzh

Ardamezioù 

 En gul e vleiz tremenant en aour, lagadek en gul; e gab koñchek a bemp pezh gwriet en glazur, karget gant peder brizhenn erminig ivez en aour, ha skoret gant pemp bezantenn kenstag ivez en aour.

Istor

Dispac'h Gall 
 Dekred eus ar 26 a viz Du 1790 war al le ret: e penn-kentañ 1791 e voe nac'het al le ouzh ar Roue, ar vro hag al lezennoù gant Calvez, person.



Brezel-bed kentañ 
 Mervel a reas 25 gwaz eus ar gumun, eleze 3,44% ag he foblañs e 1911,abalamour d'ar brezel.

Eil brezel-bed  
 Mervel a reas pemp den ag ar gumun abalamour d'ar brezel.

 Brudet eo Tregeneg ivez evit al labouradeg vili bet aozet e 1943 el lec'h anvet Prad ar C'hastell e-pad an Eil Brezel Bed. Hiziv an deiz ne chom nemet dismantroù dirapar, met da vare ar brezel e rankas paotred ar vro labourat eno, tra ma oa aozet un ti-gar da gas ar bili a-benn sevel blockhausioù war aodoù ar C'hwec'hkorn. An Aozadur Todt eo a rae war-dro. Tud ar vro a gendalc'has da implijout ar bili betek 1948, a-benn sevel tiez. Hiziv an deiz ez eo difennet groñs dastum bili war an aod.

Monumantoù ha traoù heverk 

 Un iliz katolik a zo e penn nec'h Tregeneg, el lec'h anvet Penn an Iliz. Un iliz katolik all a zo un tammig pelloc'h er vourc'h pa'z eer war-du an aod. Pelloc'h c'hoazh, a-raok al lec'h anvet "ar Stank", emañ chapel Sant Vio. En he c'hichen ez eus ur maen hag a veze implijet gant maouezed ar vro: pa ne zeuent ket a-benn da zougen e teuent da frotañ outañ.

 Monumant ar re varv, luc’hskeudenn. Dioueliet e voe d’an 19 a viz Gwengolo 1922. 
 War aodoù Tregeneg ez eo degemeret ar re a fell dezho rouzañ en o noazh.

Lavar 
 "Sistr Tregeneg" a zo dour pe doursistr. Talvezout a ra an droienn ivez evit un dra ha n'hall ket bezañ.

Emdroadur ar boblañs abaoe 1962

Melestradurezh

Tud

Ardamezeg ar familhoù

Gevelliñ

Liammoù diavaez 

 Tregeneg war lec'hienn Geobreizh

Levrlennadur 

 Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014
 Erwan Vallerie : Diazezoù studi istorel an anvioù-parrez. Corpus. An Here. 1995

Notennoù ha daveoù 

Kumunioù Penn-ar-Bed
Bro Vigoudenn
Kumunioù Kerne